O **Presidente da República de Casaquistán** (casaco: *Қазақстан Республикасының Президенті*, ruso: *Президент Республики Казахстан*), é o xefe de Estado de Casaquistán.

É o cargo máis alto da República de Casaquistán e ostenta tamén o posto de comandante en xefe das Forzas Armadas. Os seus poderes están descritos nunha sección especial da Constitución de Casaquistán.

O posto foi establecido o 24 de abril de 1990, un ano antes da disolución da Unión Soviética. O Presidente actual é Kassym-Jomart Tokayev, quen accedeu ao cargo o 20 de marzo de 2019 tras a dimisión do primeiro presidente, Nursultan Nazarbayev.

Símbolos
--------

As decoracións do Presidente de Casaquistán inclúen unha marca no peito e un estandarte presidencial.

### Estandarte presidencial

O Estandarte Presidencial de Casaquistán é similar á bandeira nacional en que é rectangular cunha proporción de 1:2. No centro do estandarte está o Escudo de Casaquistán. Está bordeado por tres lados con flocos de ouro.

Estandarte presidencial (1995—2012)
O actual estandarte presidencial entrou en servizo en 2012. O estandarte anterior, que foi utilizado de 1995 a 2012, era un rectángulo azul claro cun círculo de ouro, no interior do cal aparecía a figura dun xove líder saca montando un leopardo das neves.

### Orde Altyn Qyran

A Orde da Aguia de Ouro (casaco: *Алтын Қыран ордені*: ou Orde Altyn Qyran) é o premio civil máis alto que pode ser outorgado polo Presidente de Casaquistán. O seu propósito é recoñecer un servizo excepcional ao país por parte de cidadáns casacos e estranxeiros. Como xefe de Estado, o Presidente é *de facto* Comandante de clase especial da Orde de Altyn Kyran.

O Presidente na Constitución
----------------------------

O apartado 5 do Artigo 42 da Constitución determina que ninguén pode ser elixido presidente máis de dúas veces seguidas, mais tamén expón que "*A presente restrición non se estenderá ao Primeiro Presidente da República de Casaquistán*".

O Artigo 46 di que "a honra e a dignidade" do Presidente "serán inviolábeis" e que os seus gastos serán pagados polo estado. O apartado 4 do artigo perfila o estado especial e a autoridade do primeiro presidente, e refire a unha acto constitucional especial para as definicións.Segundo esta acta, o primeiro presidente inmunidade total, absoluta e ilimitada para todas as accións que efectúe durante o cargo, e que continuará sendo oficial de goberno até a súa morte. Tamén conserva o dereito a dirixirse aos cidadáns de Casaquistán, de ter gardas, comunicación, transporte, e apoio estatal á súa actividade, e que o seu apartamento oficial e residencia de verán pasen a ser da súa propiedade con mantemento oficial. Tamén se lle proporcionan coidados médicos, sanatorio, pensións e seguro.

O 26 de abril de 2015 Nursultan Nazarbayev foi reelixido para o seu 5º mandato presidencial. A cerimonia oficial de inauguración tivo lugar no Palacio de Independencia en Astana o 29 de abril. Na cerimonia de inauguración o presidente reelixido asegurou á nación que continuaría as 5 reformas institucionais que ofrecera, o cal "contribuiría ao crecemento e desenvolvemento constante do país".

O 25 de xaneiro de 2017 Nursultan Nazarbayev anunciou as reformas á constitución que redistribuirían poderes executivos ao parlamento e ministerios co propósito dun goberno máis aberto e eficiente.

Administración presidencial
---------------------------

Un documento oficial da presidencia.
A Administración Presidencial da República de Kazakhstan (casaco: *Қазақстан Республикасы Президентінің Әкімшілігі*, ruso: *Администрация Президента Республики Казахстан*) informa directamente ao presidente e axúdalle nas súas citas diarias. Foi estabelecido en conformidade ao Decreto Presidencial Nº 2565 o 20 de outubro de 1995. Ten a súa base actualmente no Palacio Presidencial Ak-Orda na cidade capital de Astana. Antes diso, estaba en Almati.

### Xefes da Administración Presidencial

* Nurtai Abykayev (1990–1995)
* Saginbek Tursunov (1995–1996)
* Akhmetzhan Yesimov (1996)
* Oralbay Abdykarimov (1996–1997)
* Sarybai Kalmurzaev (1997–1998)
* Vladimir Shepel (1998)
* Akhmetzhan Yesimov (1998)
* Alikhan Baimenov (1998–1999)
* Sarybai Kalmurzaev (1999—2002)
* Nurtai Abykayev (29 de xaneiro de 2002 – 10 de marzo de 2004)
* Imangali Tasmagambetov (10 de marzo – 9 de decembro de 2004)
* Adilbek Dzhaksybekov (19 de decembro de 2004 – 23 de xaneiro de 2008)
* Kairat Kelimbetov (23 de xaneiro – 13 de outubro de 2008)
* Aslan Musin (13 de outubro de 2008 – 21 de setembro de 2012)
* Karim Massimov (24 de setembro de 2012 – 3 de abril de 2014)
* Nurlan Nigmatulin (3 de abril de 2014 – 21 de xuño de 2016)
* Adilbek Dzhaksybekov (21 de xuño de 2016 – 10 de setembro de 2018)
* Aset Issekeshev (10 de setembro de 2018 – presente)

Eleccións
---------

Antes das eleccións de 2011, Nazarbayev escribiu un artigo para o Washington Post titulado "O firme progreso de Casaquistán cara a democracia".

As quintas eleccións presidenciais de Casaquistán celebráronse o 26 de abril de 2015. Nursultan Nazarbayev foi reelixido co 97.7% dos votos. Un total de 858 observadores de 19 países estiveron presentes nos colexios electorais durante as eleccións e non informaron de problemas significativos. Segundo o director da Academia de Diplomacia de Londres, Joseph Mifsud, as eleccións "cumpriron cos estándares europeos".

A Organización para a Seguridade e a Cooperación en Europa (OSCE) e outros organismos internacionais criticaron as eleccións como non limpas, apuntando peches de medios de comunicación críticos co goberno e o encarcerando de activistas de oposición. A portavoz da OSCE Cornelia Jonker criticou a falta dunha "alternativa xenuína" para os votantes e tamén argumentou que había "restricións significativas á liberdade de expresión".

A data prevista para as sextas eleccións presidenciais de Casaquistán é o 9 de xuño de 2019. Serán as primeiras eleccións dende a dimisión do primeiro presidente de Casaquistán, Nursultan Nazarbayev.

Presidentes de Casaquistán (1990–presente)
------------------------------------------

A columna "Nº" numera consecutivamente os individuos que exerceron como presidente, mentres a columna "Elixido" numera consecutivamente os mandatos presidenciais.

| Nº | Nome | Retrato | Elixido | Lexislatura | Partido político |
| --- | --- | --- | --- | --- | --- |
| 1 | **Nursultan Nazarbayev**
Нұрсұлтан Назарбаев
(1940–) |  | — | 24 de abril de 1990 | 1 de decembro de 1991 | Partido Comunista de Casaquistán |
| 11991 | 1 de decembro de 1991 | 14 de decembro de 1991 |
| (1) | 14 de decembro de 1991 | 20 de xaneiro de 1999 | Independente |
| 2
1999 | 20 de xaneiro de 1999 | 1 de marzo de 1999 |
| (1) | 1 de marzo de 1999 | 11 de xaneiro de 2006 | Otan |
| 3
2005 | 11 de xaneiro de 2006 | 1 de decembro de 2006 |
| (1) | 1 de decembro de 2006 | 8 de abril de 2011 | Nur Otan |
| 4
2011 | 8 de abril de 2011 | 29 de abril de 2015 |
| 5
2015 | 29 de abril de 2015 | 20 de marzo de 2019
(dimitiu) |
| 2 | **Kassym-Jomart Tokayev**
Қасым-Жомарт Тоқаев
(1953–) |  | 20 de marzo de 2019 | Presente | Nur Otan |
|

Lista por tempo no cargo
------------------------

| Posto | Presidente | Tempo no cargo |
| --- | --- | --- |
| 1 | Nursultan Nazarbayev | 27 anos e 94 días  |
| 2 | Kassym-Jomart Tokayev | 4 anos e 80 días |

Véxase tamén
------------

* Lista de dirixentes de Kazakhstan
* Xefes de Estado e goberno actuais

### Ligazóns externas

* Sitio web oficial de Kazakhstan Presidente Nazarbayev
* Kazakhstan Presidente Nazarbayev Biografía Arquivado 31 de xullo de 2013 en Wayback Machine.

Notas
-----

1. ↑  "El presidente kazajo y último líder soviético, renuncia tras 30 años en el poder". *La Voz de Galicia* (en castelán). 20 de marzo de 2019. Consultado o 1 de xuño de 2019.
2. ↑  "Официальный сайт Президента РК :: КАЗАХСТАН". *web.archive.org*. 2008-10-05. Archived from the original on 05 de outubro de 2008. Consultado o 2019-06-01.
3. ↑  "Персональная страница". *personal.akorda.kz*. Arquivado dende o orixinal o 01 de xuño de 2019. Consultado o 2019-06-01.
4. ↑  "Symbols of power" (en inglés). Arquivado dende o orixinal o 01 de xuño de 2019. Consultado o 1 de xuño de 2019.
5. 1 2  "Constitución de Casaquistán" (PDF) (en inglés). Arquivado dende o orixinal (PDF) o 01 de xuño de 2019. Consultado o 1 de xuño de 2019.
6. 1 2 3  "Re-elected President Inaugurated, Announces Five Reform Efforts" (en inglés). Consultado o 1 de xuño de 2019.
7. 1 2  "Nazarbáyev gana las elecciones en Kazajistán con el 97,5 por ciento de votos, según un sondeo" (en castelán). 26 de abril de 2015. Consultado o 1 de xuño de 2019.
8. ↑  "Kazakh President Unveils Plans of Constitutional Reforms" (en inglés). 26 de xaneiro de 2017. Consultado o 1 de xuño de 2019.
9. ↑  Kazakhstan’s steady progress toward democracy Washington Post
10. 1 2  "Kazakhstan strongman leader re-elected with 97.7% amid record voter turnout" (en inglés). Consultado o 1 de xuño de 2019.
11. ↑  "Kazakh strongman says sorry for landslide election victory" (en inglés). Consultado o 1 de xuño de 2019.
12. ↑  Kazakhstan president Nursultan Nazarbayev wins re-election with 97.7 per cent of vote, ABC Australia, 28 April 2015
13. ↑  "Early presidential election in Kazakhstan set for June 9; President Tokayev pledges fair and transparent vote" (en inglés). Consultado o 1 de xuño de 2019.
14. ↑  "Kazakh President Nazarbaev Abruptly Resigns, But Will Retain Key Roles" (en inglés). Consultado o 1 de xuño de 2019.
15. ↑  Обязанности президента Казахстана будет исполнять спикер Сената Токаев
16. ↑  Counting from the declaration of independence on 16 December 1991.